title: Koxawanikya (suterot)
text: Askisikya ke Koxawanikya su awalker viele rupa tozuwer ; voxen bak miel edje ware tir koxawayana vamoe ilava, inaf iteem fenkuwer numen, teka artan vofad, pune ina va coba pokeon dilizesa wir. Wira va kot korik woras va setikeks ke inaf darekeugal kimbar milinde sinafa wira va awalkikya askir. Acum male inyon setikeks is telyon ke pokeik, va taneafe kempanikye bak sardugal, is va gadikye, is va nazbeikeem, is va berya... rupa va int layer vieli askisikya ixam levgayasa va awalkera ke blisik pune va toleaf awalk jugemer : i va awalk ke awalkik. Batcoba tir spuesisa rupa, dem brugey is volacagina jugemera edje tuwidlasa vula me gracawed.